Κεμπάπ με σαλάτα πλιγούρι
Ζουμερό κεμπάπ αρωματισμένο με μπαχαρικά συνοδευόμενο από δροσερή πλιγουροσαλάτα.
500 γρ. κιμάς αρνίσιος, 500 γρ. κιμάς μοσχαρίσιος, 2 μέτρια κρεμμύδια ξερά, τριμμένα, 2 πιπεριές κέρατο, καθαρισμένες και πολτοποιημένες στον πολυκόφτη, 1/2 μάτσο μαϊντανός, ψιλοκομμένος, χωρίς τα χοντρά κοτσάνια, 2 κουτ. σούπας ρίγανη ξερή, τριμμένη, 1 κουτ. σούπας σουμάκ, 50 ml ελαιόλαδο, 2 κουτ. σούπας ξίδι, 1 κουτ. γλυκού πάπρικα καπνιστή, 1 κουτ. σούπας γιαούρτι αγελάδος στραγγιστό, 130 γρ. μπαγιάτικο ψωμί, χωρίς την κόρα, μουλιασμένο σε λίγο νερό και καλά στυμμένο, αλάτι, φρεσκοτριμμένο πιπέρι, 350 γρ. πλιγούρι ψιλό, 1/2 μάτσο μαϊντανός, ψιλοκομμένος, χωρίς τα χοντρά κοτσάνια, 3 μέτριες ντομάτες, ξεφλουδισμένες και κομμένες σε μικρά κυβάκια, 2 μικρά αγγουράκια, καθαρισμένα και κομμένα σε κύβους 1 εκ., 1 ξερό κρεμμύδι, σε ψιλά καρέ, 50 ml χυμός λεμονιού, 120 ml ελαιόλαδο, αλάτι, φρεσκοτριμμένο πιπέρι
Για τα κεμπάπ με σαλάτα πλιγούρι, ξεκινάμε ρίχνοντας σε ένα βαθύ μπολ όλα τα υλικά για τα κεμπάπ και τα ζυμώνουμε μέχρι να σχηματιστεί ένα αφράτο μείγμα. Καλύπτουμε με μεμβράνη και αφήνουμε στο ψυγείο για περίπου 30 λεπτά, μέχρι να σφίξει.Προθερμαίνουμε το φούρνο στους 200° C στη λειτουργία του αέρα και καλύπτουμε ένα ρηχό ταψί με λαδόκολλα.Βγάζουμε το μείγμα από το ψυγείο, λαδώνουμε τα χέρια μας καλά και πλάθουμε 30 μικρά μακρόστενα κεμπάπ.Τα βάζουμε στο ταψί και ψήνουμε για 14 - 15 λεπτά και από τις δύο πλευρές, μέχρι να ροδίσουν.Σε ένα βαθύ μπολ ρίχνουμε το πλιγούρι και ζεστό νερό, τόσο ώστε να το καλύψει. Ανακατεύουμε απαλά και αφήνουμε για περίπου 15 λεπτά να μαλακώσει και να απορροφήσει όλα τα υγρά. Αν έχει μείνει λίγο νερό, στραγγίζουμε το πλιγούρι. Σε ένα βαθύ μπολ σερβιρίσματος ανακατεύουμε το πλιγούρι με όλα τα υπόλοιπα υλικά, αλατοπιπερώνουμε, περιχύνουμε με το λεμονοχυμό και το ελαιόλαδο και ανακατεύουμε απαλά.
Αρνίσιος κιμάς,Μοσχαρίσιος κιμάς,Πλιγούρι,BBQ